
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 531 

" 23 Ιουνίου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 696,50 τ.μ. στη 
θέση «Μαρτίνι» του Δήμου Αχαρνών του Νομού Ατ¬ 
τικής. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται εντός του ρυμοτομικού σχεδίου Πειραιά και κα¬ 
θορισμός ειδικών όρων και περιορισμών δόμησης 
αυτού. 2 

Χαρακτηρισμός ως διατηρητέου του κτιρίου που βρί¬ 
σκεται εντός του εγκεκριμένου ρυ μοτομικού σχεδί- 
ου Άμφισσας (ν. Φωκίδας) και καθορισμός ειδικών 
όρων και περιορισμών δόμησης αυτού. 3 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 1221 (1) 

Κήρυξη ως αναδασωτέας εκτάσεως 696,50 τ.μ. στη θέ¬ 
ση «Μαρτίνι» του Δήμου Αχαρνών του Νομού Αττικής. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με τις δ/ξειςτου Ν.Δ. 532/70. 

2. Τις διατάξεις των Νόμων 2218/94,2240/94 (άρθρο 4) 
και 2273/94 (παράγρ. 5 άρθρου 14) «Περί Νομαρχιακής 
Αυτοδιοίκησης» καθώς και τις δ/ξειςτου Ν. 2399/96 (άρ¬ 
θρο 14 παρ. 1 και 2). 


3. Τις διατάξεις της παρ. 3 του άρθρου 117του Συντάγ¬ 
ματος της Χώρας. 

4. Τις διατάξεις του Ν. 998/79 «περί προστασίας των Δα¬ 
σών και των Δασικών εν γένει εκτάσεων της Χώρας» και ει¬ 
δικότερα: 

α) Του άρθρου 41 παρ. 1 καιβ) Του άρθρου 38 παρ. 1. 

5. Την αριθ. 20068/29.4.1996 τηλετυπική δ/γή του Υ¬ 
πουργείου Εσωτερικών. 

6. Την αριθ. 982, 956/16.5,96 δ/γή της Περιφέρειας Ατ¬ 
τικής. 

7. Τις διαταγές του Υπουργείου Γεωργίας: 

α) 160417/1180/8.7.80, «περί οδηγιών για τις αναδασω¬ 
τέες εκτάσεις». 

β) 182447/3049/24.9.80. 

8. Την αριθμ. 1309/14.4.1997 πρόταση του Δασαρχείου 
Πάρνηθος σχετικά με την κήρυξη ως αναδασωτέας, της 
αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση, 
εμβαδού εξακοσίων εννενήντα έξι και μισού (696,5) τε¬ 
τραγωνικών μέτρων, στη θέση «Μαρτίνι»περιφερείας Δή¬ 
μου Αχαρνών, Ν, Αττικής, με σκοπό τη διατήρηση του χα¬ 
ρακτήρα της δασικής έκτασης και την επαναδημιουργία 
της δασικής βλάστησης η οποία, αποτελούμενη από 
πουρνάρια, κσταστράφηκε κατά μήνα Ιανουάριο 1997, με 
παράνομη εκχέρσωση και με την παράνομη φύτευση εν¬ 
νέα ελαιοδένδρων και προσδιορίζεται από τα στοιχεία: Α- 
Β-Γ-Δ-Ε-Ζ-Α όπως φαίνονται στο συνημμένο διάγραμμα 
το οποίο αποτελεί αναπόσπαστο μέρος της αποφάσεως 
αυτής και έχει όρια: 

Ανατολικά: Με δημόσια δασική έκταση. 

Δυτικά: Με αγροτική έκταση. 

Βόρεια: Με αγροτική έκταση. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 28 Μάίου 1997 
Με εντολή Γ.Γ. Περιφέρειας 
Ο Προϊστάμενος της Περ/κής Δ/σης 
ΒΑΣΙΛΕΙΟΣ ΚΕΠΕΝΟΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 16667/3387 (2) 

Χαρακτηρισμός ως διατηρητέου κτιρίου που βρίσκεται ε¬ 
ντός του ρυμοτομικού σχεδίου Πειραιά και καθορι¬ 
σμός ειδικών όρων και περιορισμών δόμησης αυτού, 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
“ΓΟΚ” και άλλες διατάξεις» (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιαντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. Η υπ’ αριθμ. 103326/1281/5.12.96 απόψαση «Μεταβί¬ 
βαση αρμοδιοτήτων του Υπουργού και Υφυπουργού Πε¬ 
ριβάλλοντος Χωροταξίας και Δημοσίων Έργων στο Γενι¬ 
κό Γραμματέα και στους Προϊσταμένους των Γενικών 
Δ/νσεων, Δ/νσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων πλην Γενι¬ 
κής Γ ραμματείας Δημοσίων Έργων» (1126Β/16.12.96). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 5.2.1997 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Τις από 28.3.1997 αντιρρήσεις της ενδιαφερόμενης 
Βασιλείας χήρας Βασιλείου-Βασιλειάδη. 

7. Τις από 12.5.1997 παρατηρήσεις του τμήματος πα¬ 
ραδοσιακών οικισμών της Δ/νσης Πολεοδομικού Σχεδια- 
σμού επί των αντιρρήσεων της ενδιαφερομένης. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α,, απο¬ 
φασίζουμε; 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου Πειραιά, επί των οδών 


Αγ. όρους 24 και Θερμοπυλών 87, φερόμενο ως ιδιοκτη¬ 
σία Βασιλείας Βασιλειάδη, όπως φαίνεται με μαύρη δια¬ 
γράμμιση στο σχετικό πρωτότυπο τοπογραφικό διάγραμ¬ 
μα σε κλίμακα 1:200 που θεωρήθηκε από τον Προϊστάμε¬ 
νο της Δ/νσης Τοπογ ραφικών Εφαρμογών με την 
16667/1997 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο κα¬ 
θώς και οι μεταγενέστερες προσθήκες που εναρμονίζο¬ 
νται με αυτό. Οι μεταγενέστερες προσθήκες και τα υπάρ¬ 
χοντα προσκτίσματα καθ’ ύψος ή κατ’ επέκταση που αλ- 
λοιώνουντο αρχικό κτίριο, αφαιρούνται μετά από έγκριση 
της Επιτροπής Πολεοδομικού και Αρχιτεκτονικού Ελέγ¬ 
χου. 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

4. Επιτρέπεται η επισκευή, ο εκσυγχρονισμός των ε¬ 
γκαταστάσεων, η στατική ενίσχυση και η εσωτερική διαρ¬ 
ρύθμιση του κτιρίου που χαρακτηρίζεται ως διατηρητέο 
εφόσον δεν αλλοιώνεται ο αρχιτεκτονικός χαρακτήρας 
του και δεν θίγονται τα διατηρητέα στοιχεία του. 

5. Αιτήσεις για προσθήκη αποστέλλονται απάτην Πολε- 
οδομική Υπηρεσία με γνώμη της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ) στην αρμόδια Υ¬ 
πηρεσία του Υπουργείου Περιβάλλοντος Χωροταξίας και 
Δημοσίων Έργων, για ειδική ρύθμιση σύμφωνα με το άρ¬ 
θρο 4 του Ν. 1577/85 «Περί ΓΟΚ», εφόσον δεν παραβλά¬ 
πτεται το διατηρητέο κτίριο. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για την χρήση 
των χώρων του κτιρίου. 

7. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιρίου και στον περιβάλλοντα χώ¬ 
ρο τους καθώς και για την τοποθέτηση επιγραφών, απαι¬ 
τείται η έγκριση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως, 

Αθήνα, 29 Μαΐου 1997 

Με εντολή Υπουργού 

Ο Γενικός Γραμματέας 
ΔΗΜΗΤΡΗΣ ΣΑΡΑΦΟΓΛΟΥ 

Αριθ. 15071/2951 (3) 

Χαρακτηρισμός ως διατηρητέου του κτιρίου που βρίσκε¬ 
ται εντός του εγκεκριμένου ρυμοτομικού σχεδίου Άμ¬ 
φισσας (ν. Φωκίδας) και καθορισμός ειδικών όρων και 
περιορισμών δόμησης αυτού. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων ταυ Ν. 1577/1985 
'' ΓΟΚ” και άλλες διατάξεις» (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προστέθηκε με το άρθρο 27 του Ν. 2081/1992 (Α' 154). 

3. Τηνυπ’ αριθμ. 103326/1281/5.12.96 απόφαση του Υ¬ 
πουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Δ/νσεων, Δ/νσεων και 
Τμημάτων του Υπουργείου Περιβάλλοντος, Χωροταξίας 
και Δημοσίων Έργων - πλην Γενικής Γραμματείας Δημο¬ 
σίων Έργων» (1126Β/16.12.96). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 9.10.1996 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την 2468/8.11.1996 σύμφωνη γνώμη του δήμου Άμ¬ 
φισσας (αρ. πρωτ. ΥΠΕΧΩΔΕ 101908/10367/13.11.1996). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο και ο μαν- 
δρότοιχος με την κεντρική είσοδο αυτού, που βρίσκεται 


στην πλατεία Κεχαγιά και Αθανασοπούλου αρ. 2 του ε¬ 
γκεκριμένου ρυμοτομικού σχεδίου Άμφισσας (ν. Φωκί¬ 
δας), φερόμενο ως ιδιοκτησία δήμου Άμφισσας, όπως 
φαίνεται με μπλε σκιαγράφιση στο σχετικό πρωτότυπο 
διάγραμμα σε κλίμακα 1:1000 που θεωρήθηκε από τον 
Προϊστάμενο της Δ/νσης Τυπογραφικών Εφαρμογών με 
την 15071/1997πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

2. Σαν διατηρητέο χαρακτηρίζεται το αρχικό εκάστοτε 
κτίριο, όχι όμως τα πάσης φύσεως καθ' ύψος και κατ' ε¬ 
πέκταση υπάρχοντα προσκτίσματα. 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών, καλλιτεχνικών και διακο- 
σμητικών στοιχείωντου, όσο και του κτιρίου συνολικά. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου εφόσον δεν αλλοιώνεται ο γενικός αρχι¬ 
τεκτονικός χαρακτήρας του και δεν θίγονται τα διατηρη¬ 
τέα στοιχεία του που αναφέρονται στην προηγούμενη 
παράγραφο. 

5. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο χαρακτηριζόμενο ως διατηρη¬ 
τέο κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για την χρήση 
των χώρων του κτιρίου, ύστερα από έγκριση της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ) 
και πάντα σε επαφή με το κτίριο. 

6. Για οποιαδήποτε επέμβαση στο εσωτερικό και εξωτε¬ 
ρικό του διατηρητέου κτιρίου απαιτείται η έγκριση της Ε¬ 
πιτροπής Πολεοδομικού και Αρχιτεκτονικού Ελέγχου (Ε¬ 
ΠΑΕ). 

>7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 19 Μαΐου 1997 

Με εντολή Υπουργού 
Ο Γενικός Γραμματέας 
ΔΗΜΗΤΡΗΣ ΣΑΡΑΦΟΓΛΟΥ 

